**Հ Ի Մ Ն Ա Վ Ո Ր Ո Ւ Մ**

**««ՄԵԾԱՄՈՐԻ ՍԱՇԱ ԳԱԼՍՏՅԱՆԻ ԱՆՎԱՆ Հ.2 ԱՎԱԳ ԴՊՐՈՑ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՀՈՒՆԻՍԻ 11-Ի N 664-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Անհրաժեշտությունը**

Կառավարության որոշման նախագծի ընդունումը պայմանավորված է Հայաստանի Հանրապետության Արմավիրի մարզի Մեծամոր քաղաքում բնակվող երեխաների ուսումնական գործընթացն անխափան և հարմարավետ կազմակերպելու անհրաժեշտությունից:

**2. Ընթացիկ իրավիճակը և խնդիրները**

Մեծամոր քաղաքում ՀՀ կրթության, գիտության, մշակույթի և սպորտի նախարարության ենթակայությամբ գործում են 1 ավագ դպրոց, իսկ ՀՀ Արմավիրի մարզպետարանի ենթակայությամբ՝ 1 հիմնական դպրոց։

 Մեծամոր քաղաքում գործող հանրակրթական ուսումնական հաստատությունների ուսումնասիրության արդյունքում 2024 թվականի փետրվարի 9-ի դրությամբ կազմվել է ներքո նշված տեղեկատվությունը.

|  |  |  |  |  |  |  |
| --- | --- | --- | --- | --- | --- | --- |
| **Մարզ** | **Շրջան/****համայնք** | **Դպրոց** | **Դպրոցի տիպը՝ ըստ կրթական** **ծրագրերի աստիճանի** | **Աշակերտներ** | **Ուսուցիչներ** | **Անձնակազմ** |
| **Ընդամենը** |  | **1685** | **79** | **67** |
| Արմավիր | Արմավիր / Մեծամոր | [ք. Մեծամորի թիվ 1 հմ/դ](https://reports.emis.am/#/schools-manual-reports/schools/553) | Հիմնական (1-9-դ դասարաններ) | 1476 | 64 | 48 |
| Արմավիր | Արմավիր / Մեծամոր | [ք. Մեծամորի Ս. Գալստյանի անվան թիվ 2 ա/դ](https://reports.emis.am/#/schools-manual-reports/schools/554) | Ավագ (10-12րդ դասարաններ) | 209 | 15 | 19 |

«Մեծամորի Սաշա Գալստյանի անվան հ.2 ավագ դպրոց» ՊՈԱԿ-ը ավագ նախագծային հզորությունը 1176 սովորող է, դպրոցը համարվում է թերբեռնված՝ 209 սովորողով։

 Մեծամորի թիվ 1 հիմնական դպրոցի նախագծային հզորությունը 1172 սովորող է, այս պահի դրությամբ դպրոցում սովորում է 1473 երեխա)։

Առաջարկվում է՝ «Մեծամորի Սաշա Գալստյանի անվան հ. 2 ավագ դպրոց» պետական ոչ առևտրային կազմակերպությունը վերակազմակերպել «Մեծամորի Սաշա Գալստյանի անվան վարժարան» պետական ոչ առևտրային կազմակերպության և սահմանել, որ դպրոցի գործունեության առարկան (5-12-րդ դասարաններ) հանրա­կրթա­կան հիմնական և լրացուցիչ ծրագրերի իրականացնումն է:

**3.Կարգավորման նպատակը**

ՀՀ կրթության, գիտության, մշակույթի և սպորտի նախարարությունն առաջարկում է փոփոխել «Մեծամորի Սաշա Գալստյանի անվան հ. 2 ավագ դպրոց» պետական ոչ առևտրային կազմակերպությունը վերանվանել «Մեծամորի Ս. Գալստյանի անվան վարժարան» պետական ոչ առևտրային կազմակերպության և սահմանել, որ դպրոցի գործունեության առարկան (5-12-րդ դասարաններ) հանրա­կրթա­կան հիմնական և լրացուցիչ ծրագրերի իրականացնումն է:

2024-2025 ուսումնական տարվանից Մեծամորի ավագ դպրոցը վերանվանել վարժարանի՝ թույլատրել իրականացնել 5-9-րդ դասարաններում սովորողների ընդունելություն, ինչի արդյունքում Մեծամորի թիվ 1 հիմնական դպրոցը կբեռնաթափվի. 5-9-րդ դասարաների սովորողների մի մասը կրթությունը կշարունակի վարժարանում։

**4.Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Կրթության, գիտության, մշակույթի և սպորտի նախարարության կողմից:

**5.Ակնկալվող արդյունքը**

Նախագծի ընդունման դեպքում ակնկալվում է ապահովել սովորողների՝ հիմնական կրթություն ստանալու իրավունքը:

**6. «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Որոշման նախագիծը բխում է Կառավարության 2021-2026թթ. ծրագրի «Կրթություն բաժնում ամրագրված ծրագրերից, մասնավորապես՝ հանրակրթության ոլորտում առկա խնդիրների լուծման համար անհրաժեշտ հանրակրթության ամբողջական և շեշտակի փոփոխություն, որի հիմնաքարերից մեկը մինչև 2026 թվականը հանրակրթության նոր չափորոշիչների ամբողջական ներդրումը հանրապետության հանրակրթության դպրոցներում:

Որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեում ծախսերի և եկամուտների ավելացում կամ նվազեցում չի նախատեսվում: